**Ministru kabineta noteikumu projekts**

**“Lauksaimniecības datu centra nolikums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Lauksaimniecības datu centra nolikums” (turpmāk – noteikumu projekts) precizē un aktualizē Lauksaimniecības datu centra (turpmāk – centrs) funkcijas, uzdevumus un tiesības. Turklāt, lai nedublētu Valsts pārvaldes iekārtas likuma un Valsts civildienesta likuma normas, atšķirībā no spēkā esošajiem Ministru kabineta 2012. gada 18. decembra noteikumiem Nr. 878 "Lauksaimniecības datu centra nolikums” (turpmāk – noteikumi Nr. 878), noteikumu projektā nav ietverta nodaļa, kas paredz centra amatpersonu kompetenci.  Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16. panta pirmā daļa.  Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos noteikumos Nr. 878 norādīts centra darbības mērķis, funkcijas un uzdevumi, kas ir jāprecizē atbilstoši normatīvajos aktos noteiktajam regulējumam un politikas attīstības tendencēm, kā arī ņemot vērā jaunākās juridiskās tehnikas attīstības tendences, tāpēc nepieciešams izstrādāt jaunu noteikumu projektu.  Noteikumu projektā precizēts centra darbības mērķis, veicamās funkcijas, uzdevumi un atsevišķi nodalītas centra tiesības. Tā tiek nodrošināta tiesību normu saskaņotība ar citiem normatīvajiem aktiem, kā, piemēram, ar Valsts informācijas sistēmu likumu, Dzīvnieku audzēšanas un ciltsdarba likumu(turpmāk – likums) un uz tā pamata izdotajiem Ministru kabineta noteikumiem, jo ar 2018. gada 1. novembri ir stājusies spēkā Eiropas Parlamenta un Padomes 2016. gada 8.jūnija Regula (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula"), (turpmāk – regula Nr. 2016/1012), kuru ieviešot ir grozīti nacionālie normatīvie akti dzīvnieku audzēšanas un ciltsdarba jomā. Noteikumu Nr. 878tiesībunormas tiek precizētas un sistematizētas, lai normatīvā akta teksts būtu vieglāk uztverams un saprotams un tādējādi sabiedrībai būtu vieglāk orientēties iestādes kompetencē.  Noteikumu projekts paredz:  1) 2. punktā precizēts centra darbības mērķis, nosakot, ka centrs nodrošina valstī vienotu informācijas sistēmu “Lauksaimniecības datu centra informācijas sistēma” (turpmāk – vienotā informācijas sistēma). Izveidojot un uzturot vienoto informācijas sistēmu, centrs īsteno vienotu, vienkāršotu un elastīgu uzraudzību un izsekojamību lauksaimniecības un zivsaimniecības nozarē, lai saglabātu sabiedrības veselību un pārtikas nekaitīgumu.Vienotā informācijas sistēma minēta Ministru kabineta 2013. gada 26. martā noteikumu Nr.161“Noteikumi par vienoto zemkopības nozares informācijas sistēmu” (turpmāk - noteikumi Nr.161) 2.4. apakšpunktā, kā arī vairākos dzīvnieku veselību, audzēšanu un ciltsdarbu regulējošajos normatīvajos aktos, piemēram, Veterinārmedicīnas likumā, Ministru kabineta 2019. gada 26. marta noteikumos Nr.134 “Lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtība”, Ministru kabineta 2011. gada 21. jūnija noteikumos Nr.491 “Mājas (istabas) dzīvnieku reģistrācijas kārtība”, Ministru kabineta 2009. gada 26. maija noteikumosNr.485“Bioloģiskās lauksaimniecības uzraudzības un kontroles kārtība” u.c.;  2) noteikumu projekta 3. un 4. punktā pārskatītas un precizētas centra esošās funkcijas**,** kas atspoguļo tā veicamās darbības virzienus un uzdevumi atbilstoši pašreizējai situācijai un ir apkopotas tās jomas, par kurām vienotajā informācijas sistēmā jau tiek uzturēti un aktualizēti dati, reģistri, datubāzes un informācija;  3) noteikumu projekts papildināts ar valsts pārvaldes funkciju izpildei nepieciešamās informācijas veidiem, kā arī atsevišķi nodalītas centra pārziņā esošās vienotās informācijas sistēmas, informācijas un tehnoloģiju koplietošanas infrastruktūras un turējumā esošo informācijas sistēmu darbības un elektronisko pakalpojumu sniegšanas nodrošināšanas funkcijas. Ievērojot Zemkopības ministrijas 2017. gada14. jūnija rīkojuma Nr. 96 “Latvijas Republikas Zemkopības ministrijas darbības stratēģija 2017.–2019. gadam” 1.5.5. darbības virziena “Nozaru vadība un politikas plānošana” mērķī noteikto, konstatēts, ka informācijas tehnoloģiju jomā nepieciešams centralizēt un konsolidēt ministrijas un tās padotības iestāžu IKT resursus, veidojot vienotu centralizēti pārvaldāmu virtuālo sistēmu infrastruktūru, kā arī attīstīt koplietošanas informācijas sistēmas, uzlabojot un pilnveidojot esošos risinājumus un veidojot jaunas koplietošanas lietotnes. Pēc Zemkopības ministrijas informācijas un komunikāciju tehnoloģijas resursu ilgstošas un pakāpeniskas optimizācijas centrs pašlaik uztur un uzrauga modulāro servertelpu (datu centru) ar tā infrastruktūru, tur izvietotajiem serveriem un Zemkopības ministrijas koplietošanas informācijas sistēmām. Atbilstoši noteikumu projekta 3.2. apakšpunktā minētajai funkcijai un saskaņā ar noteikumiem Nr.161, normatīvajiem aktiem datu aizsardzības jomā un Valsts informācijas sistēmu likumu tiek noteikts, ka centrs nodrošina statistisko datu publicēšanu no centra vienotās informācijas sistēmas atvērto datu veidā Latvijas Atvērto datu portālā vai centra tīmekļvietnē un metadatus aprakstu datu kopu līmenī – Latvijas Atvērto datu portālā, nodrošina vienotajā informācijas sistēmā esošo datu aizsardzību, vienotā zemkopības nozares informācijas sistēmā, kura ir savienota ar centra vienotās informācijas sistēmu, koplietošanas informācijas tehnoloģiju infrastruktūras darbību un sadarbspēju ar visām Zemkopības ministrijas padotības iestādēm, citām valsts un Eiropas Savienības informācijas sistēmām, kā arī sniegto elektronisko pakalpojumu pieejamību fiziskām un juridiskām personām un esošās informācijas uzturēšanu un kārtošanu. Kopš 2012. gada, pamatojoties uz Zemkopības ministrijas 2011. gada 20.decembra rīkojumu Nr.187 “Par centralizētu koplietošanas informācijas sistēmu ieviešanu”, centrs ir:  a) centralizētas koplietošanas sistēmas turētājs, kas nodrošina tās uzturēšanu, administrēšanu un izvietošanu;  b) koplietošanas informācijas sistēmu integrācijas platformas tehnisko resursu un informācijas sistēmas turētājs;  c) centralizētās dokumentu vadības sistēmas informācijas sistēmas tehnisko resursu turētājs.  Īstenojot pārvaldību, centrs arī nodrošina datu pārraides tīkla uzturēšanas atbalstu un organizē informācijas tehnoloģisko risinājumu drošības pārbaudes.  Skatīt noteikumu projekta 3.2., 4.19., 4.20., 4.21. un 4.22.apakšpunktu;  3)Noteikumu projekta 4.1.12. 4.1.13. un 4.1.14.apakšpunktā paredzēta jauna prasība, ka vienotajā informācijas sistēmā tiek uzturēta arī informācija par bioloģiskās ražošanas saimniecību operatoriem un to ražotiem produktiem, par pārtikas kvalitātes shēmu operatoriem un to ražotajiem produktiem un par lauksaimniecības produktu integrētās audzēšanas reģistrā iekļautajiem integrēti audzētu lauksaimniecības produktu audzētājiem un lauksaimniecības kultūraugiem, kas audzēti saskaņā ar integrētās audzēšanas prasībām. Par šo datu vākšanu un uzturēšanu atbildīgās iestādes ir Pārtikas un veterinārais dienests, bioloģiskās kontroles institūcijas un Valsts augu aizsardzības dienests. Centrs sāk darbu pie šo savākto datu uzturēšanas un pieejamības nodrošināšanas vienā tīmekļvietnē, sasaistot tos ar bioloģiskās lauksaimniecības un lopkopības statistikas datiem. Patlaban iepriekšminēto nozares iestāžu pamatdarbības informācijas sistēmas (PD IS) nenodrošina pietiekamu bioloģiskās lauksaimniecības datu uzkrāšanu un apkopošanu strukturētā formā, tostarp informācijas aktualizēšanu par lauksaimniecības dzīvnieku bioloģisko statusu. Arī bioloģisko saimniecību reģistra pašreizējais tehniskais risinājums nenodrošina efektīvu datu apmaiņu ar iestāžu PD IS, tostarp nepieciešamās datu kontroles ar Lauku atbalsta dienesta informācijas sistēmu. Tāpat šo nozares iestāžu informācijas sistēmas (IS) nav vienā tīmekļvietnē, tāpēc nenodrošina ērtu informācijas sagatavošanu statistiskās uzskaites, nozares politikas plānošanas un pieejamību sabiedrības vajadzībām, tostarp publiski pieejamos datus. Turklāt no 2021. gada 1. janvāra tiks piemērota Eiropas Parlamenta un Padomes 2018. gada 30. maija Regula (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (turpmāk – regula Nr. 2018/848). Regulas Nr.2018/848 26.pantā noteikts, ka dalībvalstīm jāievieš sistēma, kas ļauj operatoriem, kuri tirgo bioloģiski audzētus dzīvniekus un bioloģiskās akvakultūras dzīvnieku mazuļus, publicēt informāciju datubāzē, lai apzinātu situāciju par bioloģiski audzētu dzīvnieku un bioloģisko akvakultūras dzīvnieku mazuļu pieejamību Latvijas tirgū un samazinātu konvencionālo dzīvnieku iepirkšanu bioloģiskajās saimniecībās. Vienlaikus produkta atbilstība bioloģiskās lauksaimniecības shēmas (BL) prasībām (tāpat kā atbilstība nacionālās pārtikas kvalitātes shēmas (NPKS) vai lauksaimniecības produktu integrētās audzēšanas prasībām (LPIA)) sniedz papildu priekšrocības valsts un pašvaldību iestāžu rīkotajos zaļajos publiskajos iepirkumos (ZPI). Pašlaik valsts un pašvaldību iestādēm kā pasūtītājiem Publiskā iepirkuma likuma izpratnē ir jāizmanto vairāku institūciju publiski pieejamos reģistrus vai datubāzes, lai varētu pārliecināties par konkrētā produkta atbilstību NPKS, BL vai LPIA prasībām, bet tas būtiski apgrūtina iesniegto piedāvājumu izvērtēšanu. Pilnveidojot vienotās informācijas sistēmu, vienā tīmekļvietnē tiks nodrošināta datu pieejamība par bioloģisko lauksaimniecību, pārtikas kvalitātes shēmām un lauksaimniecības produktu integrēto audzēšanu, kā arī vienotas ZPI datu platformas izveidošana, Regulas Nr.2018/848 prasību izpilde un datu pieejamība sabiedrībai atvērto datu formā. Paredzams, ka šo vienotās informācijas sistēmas daļu centrs varēs nodrošināt no 2021. gada 1. janvāra;  4) regulā Nr. 2016/1012 un likumāir ietvertijaunitermini un definīcijas, piemēram,termina “ciltsdarba programma” vietā lietots termins “audzēšanas programma”, termina “šķirnes lauksaimniecības dzīvnieku audzētāju organizācija” vietā – “šķirnes lauksaimniecības dzīvnieku audzētāju biedrība”, un normatīvie akti papildināti ar jauniem terminiem “snieguma pārbaude” un “krustojuma cūku audzētāju organizācija”. Ir paredzēta arī centra kompetence atzīt šķirnes lauksaimniecības dzīvnieku audzētāju biedrības un krustojuma cūku audzētāju organizācijas, apstiprināt to izstrādātās audzēšanas programmas un izdarīti vēl citi precizējumi, tāpēc noteikumu projekta 4.1.3., 4.1.6., 4.1.7., 4.7., 4.8., 4.9. un 4.11.apakšpunktā noteikti termini un definīcijas atbilstoši augstāk minētajiem normatīviem aktiem;  5) spēkā esošonoteikumu Nr. 878 4.11. un 4.12.apakšpunkts paredz, ka centrs piešķir statusušķirnes lauksaimniecības dzīvnieku audzētāju organizācijām un tās reģistrē, betšķirnes mājas (istabas) dzīvnieku audzētāju organizāciju reģistrā reģistrē komersantus, biedrības u.c.Savukārt likumā,Ministru kabineta 2018. gada 18. decembra noteikumos Nr. 796 “Šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtība, kā arī audzēšanas programmas apstiprināšanas kārtība” un Ministru kabineta 2019. gada 8. janvāra noteikumos Nr. 10 “Šķirnes mājas (istabas) dzīvnieku audzētāju organizācijas reģistrēšanas un atzīšanas kārtība, kā arī šķirnes mājas (istabas) dzīvnieku ciltsgrāmatas kārtošanas, ciltsrakstu izsniegšanas un audzēšanas programmas apstiprināšanas kārtība” paredzēts, ka centrs atzīst šķirnes dzīvnieku audzētāju biedrības un organizācijas, aptur to darbību un atjauno, kā arī apstiprina, aptur un atsauc to izstrādātās audzēšanas programmas. Mājas (istabas) dzīvnieku audzētāju organizācijas tiek reģistrētas tāpat kā līdz šim. Centrs uztur un dara publiski pieejamus biedrību un organizāciju sarakstus. Tāpēc noteikumuprojekta 4.9., 4.10. un 4.11.apakšpunkts precizēti atbilstoši augstāk minētiem normatīviem aktiem;  6) spēkā esošonoteikumu Nr. 878 4.13.apakšpunktsneparedzciltsdarbā iesaistīto personu sertifikātu vai apliecību apturēšanu, anulēšanu un atsaukšanu.Savukārt likumā un Ministru kabineta 2019. gada 12. marta noteikumos Nr. 116 “Prasības personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju” noteikts, ka centrs izsniedz, aptur, anulē vai atsauc izsniegto sertifikātu vai apliecību. Skatīt noteikumuprojekta4.12.apakšpunktu;  7) spēkā esošo noteikumuNr. 878 4.8.apakšpunktā ir noteikts, ka virspārraudzība attiecas tikai uz slaucamajām govīm un piena šķirņu kazām. Savukārt likumā noteikts, ka virspārraudzības laikā pārbauda visu snieguma pārbaudes un pārraudzības datu ticamību, kā arī izcelsmes datu ticamību, tas nozīmē, ka virspārraudzība ir iespējama arī pārējām lauksaimniecības dzīvnieku sugām. Skatīt noteikumu projekta4.7.apakšpunktu;  8) tā kā piena kvotu sistēma ar 2015.gada 31.martu Eiropas Savienībā ir atcelta, tad noteikumu projektā 4.1.8., 4.14. un 4.15. apakšpunkts paredz centra uzdevumus atbilstoši Ministru kabineta 2016. gada 6. septembra noteikumiem Nr.597 “Veterinārās, higiēnas un nekaitīguma prasības svaigpiena apritei” un Ministru kabineta 2011. gada 1. novembra noteikumiem Nr.841“Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā”, kuri paredz, ka tiek uzturēts svaigpiena ražotāju, svaigpiena pirmo pircēju, piena produktu ražotāju un svaigpiena kvalitātes rādītāju reģistrs;  9) Komercķīlas likuma 1. pantā noteikts, ka komercķīlas reģistrācijai pakļautas lietas ir valsts vienotajā dzīvnieku un ganāmpulku reģistrā reģistrējamie dzīvnieki un ganāmpulki. Ministru kabineta 2013. gada 17.septembra noteikumos Nr.880 “Lauksaimniecības datu centra publisko maksas pakalpojumu cenrādis” ir noteikts maksas pakalpojums par komercķīlas atzīmes reģistrēšanu un dzēšanu. Tāpat centrs izdara citas attiecīgas atzīmes vai ierakstus, pamatojoties uz kompetento iestāžu vai amatpersonu, t.i., attiecīgās kompetentās iestādes vai amatpersonas (tiesas, tiesu izpildītāja, VID amatpersonas, izmeklētāja vai prokurora)lēmumiem un rīkojumiem, izdod lēmumus un rīkojumus par atzīmju vai ierakstu izdarīšanu vai dzēšanu un atcelšanu attiecībā uz ganāmpulkā esošiem dzīvniekiem, tādēļ noteikumu projekta 4.3. apakšpunktāietverts jauns uzdevums reģistrēt vai dzēst komercķīlas atzīmes ganāmpulkam vai atsevišķam dzīvniekam vai izdarīt citas attiecīgas atzīmes vai ierakstus vienotajā informācijas sistēmā;  10) noteikumu projekta 4.18. apakšpunktā tiek uzskaitītas organizācijas, kurās centrs pārstāv valsts intereses lauksaimniecības dzīvnieku audzēšanas jomā, tostarp papildinot ar vēl divām organizācijām–Starptautisko piena federāciju (*IDF*) un Eiropas šķirnes dzīvnieku audzētāju asociāciju (*EAAP*);  11) noteikumu projekta 5. punktā paredzētas centra kompetencē esošās tiesības, kas spēkā esošajos noteikumos Nr. 878 nav regulētas;  12) tāpat kā šobrīd noteikumos Nr. 878 arī noteikumu projekta 6., 7. un 8. punktā regulēta centra darbības tiesiskuma nodrošināšana un pārskatu sniegšanas kārtība.  Tā kā Valsts pārvaldes iekārtas likuma 16. pants paredz, ka nolikumā norāda tikai iestādes funkcijas, uzdevumus un kompetenci, amatpersonu kompetences noteikšana iestādes jaunajā nolikuma redakcijā nav paredzēta. Centra direktora kompetence jau ir detalizēti noteikta Valsts pārvaldes iekārtas likumā, Valsts civildienesta likumā un citos ārējos normatīvajos aktos.  Ievērojot minēto un to, ka nolikumā nav iespējams pilnīgi atspoguļot un nav nepieciešams dublēt amatpersonu kompetenci, jaunajā nolikuma redakcijā nav ietvertas normas, kas noteic centra direktora kompetenci.  Ievērojot Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktu, ir sagatavots jauns noteikumu projekts, jo grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma.  Sagatavotais noteikumu projekts pilnībā atrisinās visas problēmas un nepilnības. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, Lauksaimniecības datu centra darbinieki |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | No 2020. gada 28. janvāra līdz 11. februārim projekts ievietots Zemkopības ministrijas tīmekļvietnes[www.zm.gov.lv](http://www.zm.gov.lv) sadaļā „Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”<https://www.mk.gov.lv/content/ministru-kabineta-diskusiju-dokumenti>, kur sabiedrības pārstāvji varēja sniegt viedokļus par projektu. |
| 2. | Sabiedrības līdzdalība projekta izstrādē | Noteikumu projekts elektroniski saskaņots ar Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Par tīmekļvietnē [www.zm.gov.lv](http://www.zm.gov.lv)un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” ievietoto noteikumu projektu iebildumi vai priekšlikumi netika saņemti.  No Lauksaimnieku organizāciju sadarbības padomes un Zemnieku saeimas par noteikumu projektu iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Lavrinoviča 67027528

Ineta.Lavrinovica@zm.gov.lv